text: Sne og bidende kulde venter forude
  05 februar 2017 kl. 09.56
  I den kommende uge skal vi have uldne undertrøjer og varme vanter på. DMI varsler kuldeindeks på -15 grader.
  Den tykke tåge er knap lettet, før vi skal omstille os til nye udfordrende vejrforhold. 
  I den kommende uge dykker temperaturerne til ned under frysepunktet både dag og nat, og vi kan forvente flere dage med snefald. Fra øst bliver der nemlig sendt en hård vind afsted, som har en bidende kulde med sig. 
  Så hav isskraberen klar og brændespanden fyldt op, når du går næste uge i møde. 
  I følge DMI bliver det med sikkerhed koldt og blæsende i næste uge, men hvor meget sne, der kommer, er usikkert.
  Så er det tid til at checke om vinterudstyret er i orden inden det bliver rigtig  #vinter i næste uge med #sne og #frost pic.twitter.com/IkRFQ4GHiQ
  
  Råkold weekend afløses i næste uge af Sibirisk kulde. Hård østlig vind giver #kuldeindeks på ca. 15 graders frost 😬 pic.twitter.com/DucnqHbrGT
  
  